PATVIRTINTA

Tauragės r. Skaudvilės gimnazijos direktoriaus 2017 m. vasario 1 d.

įsakymu Nr. V-27

**TAURAGĖS R. SKAUDVILĖS GIMNAZIJA**

**STALIAUS PAREIGYBĖS APRAŠYMAS**

**NR. 24**

**I. BENDROJI DALIS**

1. Tauragės Skaudvilės gimnazijos stalius yra priskiriamas kvalifikuotų darbininkų grupei.
2. Pareigybės lygis: stalius priskiriamas C lygio pareigybei.
3. Pareigybės paskirtis: užtikrinti gerą inventoriaus būklę ir kokybiškai atlikti pavestus darbus.
4. Pareigybės pavaldumas: stalius pavaldus direktoriaus pavaduotojui ūkio reikalams.

**II. SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

1. Staliumi gali dirbti asmuo, ne jaunesnis kaip 18 metų, nustatyta tvarka pasitikrinęs sveikatą, išklausęs įvadinį, priešgaisrinės saugos ir darbo vietoje instruktažus ir vykdantis vidaus darbo tvarkos taisykles.
2. Staliaus kvalifikacijai keliami reikalavimai:
	1. Vidurinis išsilavinimas ir atitinkama profesinė kvalifikacija.
	2. Turi turėti galiojančią sveikatos medicininio patikrinimo pažymą.
3. Stalius privalo žinoti:
	1. gimnazijos patalpų išdėstymą, pagalbą teikiančių įstaigų (policijos, greitosios medicinos pagalbos, priešgaisrinės apsaugos) telefonų numerius;
	2. gimnazijos vidaus tvarkos taisykles ir kitus teisės aktus, susijusius su pareigybės funkcijomis;
4. Stalius turi būti kultūringas, sąžiningas, pareigingas, sugebantis dirbti savarankiškai.
5. Stalius privalo vadovautis Lietuvos Respublikos įstatymais, gimnazijos nuostatais, gimnazijos direktoriaus įsakymais, gimnazijos darbo tvarkos taisyklėmis, darbuotojų saugos ir sveikatos instrukcijomis, šiais pareiginiais nuostatais.

**III. ŠIAS PAREIGAS EINANČIO DARBUOTOJO FUNKCIJOS**

1. Stalius pagal savo turimą kvalifikaciją turi žinoti ir atlikti šias funkcijas:
	1. Vykdyti direktoriaus ir direktoriaus pavaduotojo ūkio reikalams nurodymus.
	2. Palaikyti tvarką ir švarą darbo vietoje.
	3. Atlikti smulkų Gimnazijai priklausančių pastatų išorės ir vidaus remontą: tinkuoti, glaistyti, dažyti ir kt.
	4. Remontuoti Gimnazijai priklausančiose patalpose esantį inventorių, spynas, langus, duris, grindis ir kt.
	5. Šalinti patalpose atsirandančius santechninius gedimus.
	6. . Pastebėjus gedimus Gimnazijos patalpose, pranešti direktoriaus pavaduotojui ūkio reikalams.
	7. Privalo naudoti tik tvarkingus prietaisus, įrankius, įrengimus, bei laikyti juos tik tam skirtoje vietoje.
	8. Laikytis asmens higienos reikalavimų, esant reikalui ar dirbant atskirus darbus, galinčius turėti įtakos žmogaus sveikatai, naudoti apsaugos priemones.
	9. Nesant tiesioginio staliaus darbo, dirbti kitus ūkinės veiklos darbus, nurodytus direktoriaus pavaduotojo ūkio reikalams.

**IV. ATSAKOMYBĖ**

1. Stalius atsako už:
	1. savalaikį sveikatos pasitikrinimą;
	2. administracijos informavimą apie susirgimą, traumas, ligas;
	3. patikėtų materialinių vertybių saugojimą;
	4. teisingą darbo laiko naudojimą.
	5. darbo drausmės pažeidimus;
	6. žalą, padarytą gimnazijai dėl savo kaltės ar neatsargumo;
	7. darbuotojų saugos ir sveikatos, priešgaisrinės saugos, apsaugos nuo elektros reikalavimų vykdymą.
	8. Stalius, nevykdantis ar netinkamai vykdantis pareigybės aprašyme nustatytas funkcijas, nesilaikantis Darbo kodekse nustatytų darbuotojo pareigų ar kitų teisės aktų reikalavimų, reglamentuojančių jo funkcijų vykdymą, atsako Lietuvos Respublikos teisės aktų nustatyta tvarka.
2. Stalius už darbo drausmės pažeidimus gali būti taikoma drausminė atsakomybė. Drausminę nuobaudą skiria gimnazijos direktorius.

Su pareigybės aprašymu susipažinau ir sutinku \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas, vardas, pavardė)